Tjek din telefons indstillinger
Start med at tjekke at GPS er slået til på din telefon, og at du har slået "Høj Præcision" til. Hvis telefonens GPS ikke er aktiveret, kan GLFR af gode grunde ikke finde ud af præcist hvor du er.
Giv GLFR tilladelse til at bruge din GPS
Første gang du bruger GLFR, bliver du spurgt, om du vil give app'en adgang til at se din placering. Hvis du er kommet til at trykke nej til det, eller tilladelsen af en anden årsag er blevet trukket tilbage, kan GLFR ikke vise afstande osv. I din telefons indstillinger kan du, formentlig, se hvilke services dine forskellige apps har adgang til. Find GLFR i listen og tjek at den har tilladelse til at se din placering. Tjek producenten af din telefons hjemmeside for informationer om, hvordan du gør på din specifikke telefon.